text: [{"text_idx": "#000000", "text": "Tu\u0301 kanst gera mun og hja\u0301lpa okkum at hja\u0301lpa teimum, i\u00f0 t\u00f8rva hja\u0301lp."}, {"text_idx": "#000004", "text": "Stu\u00f0la okkara arbei\u00f0i\u00f0 vi\u00f0 at gera eina flyting omanfyri ella vi\u00f0 at gerast fastur gevari ella vi\u00f0 at tekna teg sum lim ni\u00f0anfyri."}, {"text_idx": "#000005", "text": "Stu\u00f0la arbei\u00f0inum vi\u00f0 at gerast fastur gevari. Hetta inniber, at tu\u0301 hv\u00f8nn ma\u0301na\u00f0 flytur eina peningaupph\u00e6dd, i\u00f0 tu\u0301 sja\u0301lv/ur a\u0301setur ni\u00f0anfyri."}, {"text_idx": "#000006", "text": "Ert tu\u0301 i\u0301millum 12-30 a\u0301r kanst tu\u0301 stu\u00f0la ungdo\u0301msarbei\u00f0inum Liv li\u0301vi\u00f0 vi\u00f0 at gerast limur. Limagjaldi\u00f0 er 200 kr um a\u0301ri\u00f0 og sum limur hja\u0301 BKU bindur tu\u0301 teg til ikki, at drekka ru\u0301sdrekka ella taka ru\u0301sevnir."}, {"text_idx": "#000007", "text": "Ert tu\u0301 yvir 30 a\u0301r kanst tu\u0301 stu\u00f0la Bla\u0301a Krossi vi\u00f0 at gerast limur. Sum limur bindur tu\u0301 teg til ikki, at drekka ru\u0301sdrekka ella taka ru\u0301sevni"}, {"text_idx": "#000009", "text": "Pengarnir fra\u0301 Landsinnsavnanini i\u0301 a\u0301r fara til fyribyrgjandi arbei\u00f0i millum b\u00f8rn, ung og familjur i\u0301 F\u00f8royum. Sendingin i\u0301 KVF 1. oktober kl. 19:00 kemur eisini at varpa ljo\u0301s a\u0301 ofta fjaldu trupulleikarnar, i\u00f0 raka no\u0301gv b\u00f8rn, ung og familjur i\u0301 F\u00f8royum."}, {"text_idx": "#000010", "text": "Liv Li\u0301vi\u00f0 er ein fyribyrgjandi verk\u00e6tlan, vi\u00f0 fokus a\u0301 ru\u0301sny\u0301tsluni hja\u0301 ungum. Endama\u0301li\u00f0 er at fyribyrgja, at ung koma illa fyri orsaka\u00f0 av ru\u0301sdrekka/-evnum, og at minka um try\u0301sti\u00f0 til at ru\u0301sa seg, sum no\u0301gv ung kenna."}, {"text_idx": "#000011", "text": "\u2013 No\u0301gv kenna eitt try\u0301st til at ru\u0301sa seg, men vit ynskja at taka hetta try\u0301sti\u00f0 burtur, og at ta\u00f0 skal vera okay at siga nei, um ein ikki hevur hug, sigur Li\u0301v Bru\u0301sa\u0301, samskipari. Eisini ynskja vit at fyribyrgja, at ung koma u\u0301t fyri ke\u00f0iligum hendingum orsaka\u00f0 av ru\u0301si, og at ung gerast bundin at ru\u0301sevnum ella ru\u0301sdrekka."}, {"text_idx": "#000012", "text": "Liv Li\u0301vi\u00f0 hevur eina bingju og eina ru\u0301sfri\u0301a barr, sum er eitt v\u00e6l vitja\u00f0 ru\u0301sfri\u0301tt \u00f8ki a\u0301 m.a. festivalum og stevnum. Harumframt ver\u00f0ur undirvi\u0301st a\u0301 sku\u0301lum og millum ung, har fokus er a\u0301 li\u0301vsmeistran uttan ru\u0301s."}, {"text_idx": "#000013", "text": "I\u0301 familjum, har eitt foreldur er ru\u0301sbundi\u00f0, er ta\u00f0 ofta ru\u0301surin, sum setir dagsskra\u0301nna. Ta\u00f0 er ru\u0301surin, sum tekur uppmerksemi\u00f0 og orkuna i\u0301 familjuni. Ein barndo\u0301mur vi\u00f0 foreldrum, sum drekka ov no\u0301gv, kann fyri mong hava avlei\u00f0ingar \u2013 eisini langt inn i\u0301 vaksna li\u0301vi\u00f0. Ti\u0301 kann ta\u00f0 hja\u0301lpa at hava eitt sta\u00f0 at vi\u00f0gera, hvussu ru\u0301surin a\u0301virkar ella hevur a\u0301virka\u00f0 teg. Ti\u0301tt Ru\u0301m er sta\u00f0i\u00f0 til ju\u0301st hetta."}, {"text_idx": "#000014", "text": "Ta\u00f0 ver\u00f0ur mett, at eini 1200 b\u00f8rn i\u0301 F\u00f8royum i\u0301 dag vaksa upp i\u0301 heimi vi\u00f0 ru\u0301strupulleikum. Ti\u0301tt Ru\u0301m er eitt o\u0301keypis tilbo\u00f0 til b\u00f8rn, ung og vaksin i\u0301 aldrinum 0-35 a\u0301r og til familjur teirra, sum hava ta\u00f0 trupult orsaka\u00f0 av, at ru\u0301sanin fyllir \u2013 ella hevur fylt \u2013 ov no\u0301gv i\u0301 familjuni."}, {"text_idx": "#000015", "text": "\u2013 No\u0301gv ung hugsa, at \u201cta\u00f0 sikkurt er verri hja\u0301 onkrum \u00f8\u00f0rum\u201d, og og hava ti\u0301 ringt vi\u00f0 at s\u00f8kja s\u00e6r hja\u0301lp, sigur Alisa Hammer, fyribyrgingarlei\u00f0ari. Vit arbei\u00f0a to\u0301 eftir ti\u0301 fatan, at um tu\u0301 upplivir st\u00f8\u00f0una trupla, so er st\u00f8\u00f0an trupul. Um tu\u0301 f\u00f8lir, at ru\u0301sny\u0301tslan hja\u0301 einum ella ba\u0301\u00f0um ti\u0301num foreldrum ella systkjum a\u0301virkar teg a\u0301 ein neiligan ha\u0301tt, so kanst tu\u0301 fa\u0301a hja\u0301lp fra\u0301 okkum."}, {"text_idx": "#000016", "text": "Hetta er naka\u00f0 av ti\u0301, vit hoyra fra\u0301 teimum, sum hava veri\u00f0 i\u0301 bo\u0301lki:"}, {"text_idx": "#000017", "text": "Genta 14 a\u0301r: \u201dTa\u00f0 var r\u00e6\u00f0uligt allati\u0301\u00f0ina at goyma, at babba drakk.\u201d\nDrongur 10 a\u0301r: \u201cEg fann u\u0301tav, at ta\u00f0 eri ikki bara eg.\u201d\nGenta 12 a\u0301r: \u201cAt m\u00f8ta \u00f8\u00f0rum, sum eru i\u0301 li\u0301knandi st\u00f8\u00f0u, hevur gj\u00f8rt, at eg ikki kenni meg so einsamalla meira, og eg skilji nu\u0301, at ta\u00f0 ikki er mi\u0301n skyld, at mamma drekkur.\u201d"}, {"text_idx": "#000018", "text": "Fyribyrgingardeildin bjo\u0301\u00f0ar millum anna\u00f0 ra\u0301\u00f0geving til ung, familjur, fakfo\u0301lk og onnur. Eisini ver\u00f0ur undirvi\u0301st a\u0301 sku\u0301lum, stovnum, arbei\u00f0spla\u0301ssum, samkomum, ungdo\u0301mshu\u0301sum, legum og a\u00f0rasta\u00f0ni."}, {"text_idx": "#000019", "text": "Ra\u0301\u00f0gevingin fevnir millum anna\u00f0 um ru\u0301sdrekka- og ru\u0301sevnisfyribyrging og onnur evnir, so sum sja\u0301lvsa\u0301lit, sja\u0301lvsvir\u00f0i, bo\u0301lkatry\u0301st, l\u00e6ran um at seta m\u00f8rk, og hvussu ta\u00f0 kann vera fyri eitt barn, at vaksa upp i\u0301 einum heimi, har ru\u0301sur er ein trupulleiki."}, {"text_idx": "#000020", "text": "Barsilsbo\u0301lkur til tey vi\u00f0 ru\u0301sbundnum foreldrum ella maka"}, {"text_idx": "#000021", "text": "Bla\u0301i Krossur F\u00f8roya landsinnsavnan leygardagin"}, {"text_idx": "#000022", "text": "Vit ny\u0301ta cookies a\u0301 okkara si\u0301\u00f0u.\nTu\u0301 kanst lesa meira um ny\u0301tsluna av cookies og sl\u00f8kkja t\u00e6r a\u0301 stillingunum"}, {"text_idx": "#000023", "text": "Vit ny\u0301ta cookies a\u0301 okkara si\u0301\u00f0u."}, {"text_idx": "#000029", "text": "Heimasi\u0301\u00f0an ny\u0301tir Google Analytics til tess at samla hagt\u00f8l yvir vitjandi a\u0301 heimasi\u0301\u00f0uni. Talan er einans um tekniskar da\u0301tur, sum ikki ey\u00f0merkja teg sum perso\u0301n."}, {"text_idx": "#000032", "text": "Les meira um okkara cookie politikk her"}]